Hlutverk og skipulag Upplýsingatæknisviðs Upplýsingatæknisvið ber ábyrgð á rekstri , öryggi og framþróun stafrænna innviða Landsbankans . Þessari ábyrgð sinnir starfsfólk sviðsins með umsjón á innkaupum , uppsetningu , rekstri , viðhaldi , þjónustu , þróun stafrænna innviða og þátttöku í þróun stafrænnar þjónustu . Sviðinu er ætlað að tryggja öruggt aðgengi viðskiptavina og starfsmanna að kerfum , gögnum bankans og stafrænni þjónustu og að bankinn verði áfram leiðandi afl í upplýsingatækni á íslenskum fjármálamarkaði . Undir Upplýsingatæknisvið falla sex deildir : Kerfisrekstur , Hugbúnaðarlausnir , Vefdeild , UT þjónusta , Högun og Upplýsingagreind . Meginhlutverk Kerfisreksturs er rekstur og uppbygging tæknilegra innviða tölvukerfa bankans með áherslu á hámörkun uppitíma , afkasta og öryggis við notkun þeirra . Kerfisrekstur sér jafnframt um rekstur vélbúnaðar bankans auk aðgangs - og vinnslustjórnunar . Hugbúnaðarlausnir Hugbúnaðarlausnir reka , viðhalda , þróa og aðlaga innri og aðkeypt viðskiptakerfi bankans ásamt því að vera virkir aðilar í samstarfi við birgja . Hugbúnaðarlausnir marka og framkvæma stefnu bankans í útfærslu á viðskiptavirkni og hvernig hún er gerð aðgengileg með forritunarskilum . Þróun og rekstur lausna og stafrænnar þjónustu fer fram í samstarfi við vörueigendur og ábyrgðaraðila kerfa . Vefdeild hefur umsjón með viðmóti , hönnun , þróun og ritstjórn vefsvæða bankans auk sjálfsafgreiðslulausna í náinni samvinnu við ábyrgðaraðila á sviði upplýsingatækni , vöruþróunar , markaðsmála og almannatengsla . UT þjónusta Hlutverk UT Þjónustu er að veita starfsfólki bankans aðstoð við notkun á vél - og hugbúnaði og deildin er fyrsti snertiflötur notenda við Upplýsingatæknisvið . Deildin miðlar með virkum hætti upplýsingum til starfsfólks um breytingar , viðhaldstíma , vandamál og lausnir sem geta haft áhrif á störf fólks eða hagnýtingu viðskiptavina á stafrænum dreifileiðum bankans . Högun leiðir mótun á tæknilegu landslagi bankans , umsjón innkaupa , ferlagreiningu og verkefnastjórnun stærri verkefna . Högun markar verklag bankans varðandi skjalastjórnun . Deildin sér um samningastjórnun og eftirfylgni athugasemda eftirlitsaðila gagnvart Upplýsingatæknisviði . Upplýsingagreind Hlutverk Upplýsingagreindar er að vera drifkraftur í hagnýtingu upplýsinga til ákvörðunartöku og bættrar þjónustu við viðskiptavini . Deildin sinnir þessu hlutverki með því annars vegar að tryggja gæði , áreiðanleika og aðgengi að vöruhúsi gagna og hins vegar með þjónustu , þjálfun og umsjón á viðskiptagreindarumhverfi bankans .